IR-REGOLAMENT TAL-KUMMISSJONI (KEE) Nru 22/81
ta' l-1 ta' Jannar, 1981
li jemenda r-Regolament (KEE) Nru 1204/72 li jelenka r-regoli dettaljati għall-applikazzjoni tas-sistema tas-sussidju għaż-żerriegħa taż-żejt u r-Regolament (KEE) Nru 3136/78 li jelenka r-regoli dettaljati li jistabbilixxu s-sisa ta' l-importazzjoni permezz tat-tfigħ ta' l-offerti fuq iż-żejt taż-żebbuġa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta' Settembru, 1966 dwar it-twaqqif ta' organizzazzjoni komuni tas-suq għaż-żjut u x-xaħmijiet[1], kif l-aħħar emendat bir-Regolament (KEE) Nru 1917/80[2], u partikolarment Artikoli 16(6) u 27 (5) ta' dan,
Billi Artikolu 8(4) tar-Regolament (KEE) Nru 1204/72[3], kif l-aħħar emendat mir-Regolament (KEE) Nru 2924/80[4], u t-tieni subparagrafu ta' Artikolu 1(1) tar-Regolament (KEE) Nru 3136/78[5], kif l-aħħar emendat mir-Regolament (KEE) Nru 1037/79[6], jelenka l-metodu biex ikunu stabbiliti l-limiti ta' ħin fl-Istati Membri differenti biex jitfgħu l-applikazzjonijiet għal ċertifikati ta' għajnuna u l-liċenzi ta' l-importazzjoni; billi t-tali dispożizzjonijiet iħarsu Artikolu 6(3) tar-Regolament tal-Kummissjoni (KEE) Nru 193/75 tas-17 ta' Jannar, 1975 li jelenka regoli komuni dettaljati għall-applikazzjoni tas-sistema tal-liċenzi ta' l-importazzjoni u ta' l-esportazzjoni u taċ-ċertifikati ta' l-iffissar bil-quddiem għall-prodotti agrikoli[7], kif l-aħħar emendat mir-Regolament (KEE) Nru 2471/80[8]; billi, bħala b'riżultat ta' l-emenda riċenti fl-Artikolu imsemmi l-aħħar, ir-Regolamenti (KEE) Nru 1204/72 u (KEE) Nru 3136/78 għandhom ikunu addattati biex ikollhom riferenza għall-ħin lokali fi Brussel;
Billi l-miżuri provduti f'dan ir-Regolament huma bi qbil ma' l-opinjoni tal-Kumitat ta' Ġestjoni għaż-Żjut u x-Xaħmijiet,
ADDOTTAT DAN IR-REGOLAMENT:
Artikolu 1
1. Artikolu 8(4) tar-Regolament (KEE) Nru 1204/72 huwa hawnhekk mibdul bit-test li ġej:
"4. Il-limiti ta' ħin iffissati f'dan ir-Regolament ikunu l-ħin Belġjan."
2. It-tieni subparagrafu ta' Artikolu 1(1) tar-Regolament (KEE) Nru 3136/78 huwa hawnhekk mibdul bit-test li ġej:
"Il-limitu ta' ħin biex jintefgħu l-applikazzjonijiet ikun l-4 pm. Dan il-ħin ikun il-ħin Belġjan."
Artikolu 2
Dan ir-Regolament jidħol fis-seħħ fl-1 ta' Jannar, 1981.
Dan ir-Regolament jorbot fl-intier tiegħu u jkun direttament applikabbli fl-iStati Membri kollha.
Magħmul fi Brussel, l-1 ta' Jannar, 1981.